Source: https://www.riigiteataja.ee/akt/427062017014
Timestamp: 2018-02-20 22:59:25+00:00
Document Index: 1298116

Matched Legal Cases: ['§ 2', '§ 3', '§ 12', '§ 2', '§ 3', '§ 12']

§ 2 Teenuse kirjeldus ja sisu
§ 3 Koduteenust saama õigustatud isikud
§ 12 Varasema määruse kehtetuks tunnistamine
RT IV, 27.06.2017, 14
Vastu võetud 15.06.2017 nr 13
Määrusega sätestatakse täisealistele isikutele koduteenuse osutamise tingimused ja kord.
§ 2. Teenuse kirjeldus ja sisu
(2) Koduabiteenuse eesmärk on isiku abistamine kodu ja isikliku eluga seotud igapäevaeluks vajalike toimingute sooritamisel ja asjaajamisel, et aidata kaasa elukvaliteedi säilitamisele ja parandamisele harjumuspärases keskkonnas ja väljaspool kodu, v.a füüsilist kontakti vajavates tegevustes.
§ 3. Koduteenust saama õigustatud isikud
(1) Koduteenust on õigus saada rahvastikuregistri andmetel Pärnu linnas elavatel täisealistel isikutel, kes vajavad kõrvalist abi igapäevase eluga toimetulekuks kodustes tingimustes.
(2) Isikutele, kes rahvastikuregistri andmetel ei ela Pärnu linnas, kuid asuvad selle territooriumil, osutatakse koduteenust vabade ressursside olemasolul kooskõlastatult isiku elukoha järgse valla- või linnavalitsusega.
Koduteenust osutab Pärnu Linnavalitsuse (edaspidi linnavalitsus) hallatav hoolekandeasutus Pärnu Sotsiaalkeskus.
(1) Koduteenuse saamiseks esitab isik taotluse linnavalitsuse sotsiaalosakonnale (edaspidi sotsiaalosakond) või teenuse osutajale. Suuliselt esitatud taotluse protokollib taotluse vastuvõtja. Teenuse osutaja edastab talle esitatud taotluse viivitamatult sotsiaalosakonnale.
(2) Koduteenuse taotlemisel esitab taotleja teenuse vajaduse põhjenduse.
(3) Abivajavast isikust teada saamisel võib sotsiaalosakond algatada teenuse vajaduse hindamise omal algatusel.
(1) Sotsiaalosakond hindab teenuse taotleja vajadust koduteenuse järele. Hindamine viiakse läbi teenuse taotleja kodus.
(2) Sotsiaalosakond võib nõuda teenuse taotlejalt täiendavalt tõendi, et ta ei põe aktiivset ravi vajavas ja/või nakkavas faasis nakkushaigust.
(3) Sotsiaalosakonnal on õigus küsida täiendavaid andmeid teenuse taotleja suhtes perekonnaseadusest tulenevat ülalpidamiskohustust omavate isikute kohta.
(4) Arvestades teenuse taotlust ja teenuse vajaduse hindamise tulemust, otsustab taotlejale koduteenuse osutamise või sellest keeldumise sotsiaalosakond. Haldusaktis määratakse muuhulgas kindlaks kõrvalabi vajaduse määrast tulenevad koduteenuse toimingud ning koduteenuse osutamise eest tasumise kohustus, kui teenus on tasuline.
(5) Sotsiaalosakond edastab haldusakti koduteenuse osutamise kohta koos hindamisaktiga teenuse osutajale.
(1) Teenuse osutamiseks sõlmivad teenuse saaja ja teenuse osutaja lepingu, milles määratakse muuhulgas kindlaks teenuse saajale osutatavate koduteenuse toimingute täpsustatud loetelu ning maht, tasulise teenuse korral teenuse eest tasumise kord. Lepingu pooleks võib olla ka teenuse saaja suhtes perekonnaseadusest tulenevat ülalpidamiskohustust omav isik, kes võtab kohustuse tasuda osutatava teenuse eest.
(2) Üks kord aastas või teenuse vajaduse muutumisel viib teenuse osutaja läbi korduvhindamise teenuse sisu ja mahu muutmise vajaduse hindamiseks. Korduvhindamise tulemustele tuginedes koostatakse vajadusel lepingu lisa, kus määratakse kindlaks teenuse saajale osutatavad koduteenuse toimingud. Korduvhindamise tulemusel võib teenuse osutaja teha sotsiaalosakonnale ettepaneku teenuse osutamise lõpetamiseks.
Koduteenuse hinna kehtestab linnavalitsus.
(1) Koduteenust osutatakse soodushinnaga rahvastikuregistri andmetel Pärnu linnas elavatele isikutele, kellel puuduvad piisavad rahalised vahendid või kelle omandis ei ole kinnis- või vallasvara, mida on võimalik kasutada teenuse eest tasumiseks, ja kellel ei ole perekonnaseadusest tuleneva ülalpidamiskohustusega lähedasi või kelle perekonnaseadusest tuleneva ülalpidamiskohustusega lähedastel ei ole mõjuvatel tervislikel, majanduslikel või muudel põhjustel võimalik täita neile perekonnaseadusega pandud ülalpidamiskohustust.
(2) Piisavateks rahalisteks vahenditeks loetakse sissetulekut, mis on ühes kuus leibkonna liikme kohta suurem kui Vabariigi Valitsuse poolt kehtestatud töötasu alammäär.
(3) Sotsiaalosakond võib erandina mõjuvatel põhjustel otsustada isikule koduteenuse osutamise tasuta.
(4) Käesoleva paragrahvi lõikes 1 nimetamata isikutele ning isikutele, kellele on linnavalitsuse poolt määratud hooldaja, kes saab hooldajatoetust, osutatakse koduteenust täishinnaga.
(1) Teenuse saaja ja teenuse osutaja vahel sõlmitud leping lõpetatakse:
1) teenuse saaja asumisel hoolekandeasutusse;
2) teenuse saaja elama asumisel teise omavalitsusüksusesse;
3) kui teenuse saaja ei soovi enam koduteenust.
(2) Teenuse saaja ja teenuse osutaja vahel sõlmitud leping lõpeb teenuse saaja surma korral.
(3) Teenuse osutaja teavitab käesoleva paragrahvi lõigetes 1 ja 2 nimetatud asjaoludest viivitamatult sotsiaalosakonda.
(4) Sotsiaalosakond võib teha otsuse koduteenuse osutamise lõpetamiseks, kui:
1) teenuse saaja ei ole kasutanud koduteenust kolme kalendrikuu jooksul;
2) koduteenus ei kata teenuse saaja tegelikku hooldusvajadust;
3) teenuse saaja toimetulek on paranenud määral, mis võimaldab isiku toimetuleku ilma koduteenuseta;
4) teenuse osutamise käigus on ilmsiks tulnud või tekkinud muud koduteenuse osutamist takistavad põhjused, sh alkoholiprobleemid, haigestumine nakkushaigusesse, psüühilise erihoolduse vajaduse ilmnemine jm.
(1) Isikutele, kellele osutatakse koduteenust käesoleva määruse jõustumisel, jätkatakse teenuse osutamist sõlmitud lepingu alusel kuni 31. detsembrini 2017. Nimetatud teenuse saajate osas viib sotsiaalosakond hiljemalt 30. novembriks 2017 läbi teenuse vajaduse hindamise ning hindamise tulemusel otsustatakse teenuse osutamise jätkamine või teenuse osutamise lõpetamine ning teenuse eest tasumisega seonduvad asjaolud.
(2) Kuni 31. detsembrini 2017 rakendatakse teenuse eest tasumisel enne käesoleva määruse jõustumist kehtinud määruses toodud põhimõtteid ja hinnakirja.
§ 12. Varasema määruse kehtetuks tunnistamine
Pärnu Linnavolikogu 15.03.2012 määrus nr 5 “Koduhooldusteenuse osutamise kord” tunnistatakse kehtetuks.